Laust er starf slökkviliðsstjóra Brunavarna Húnaþings vestra til afleysingar í eitt ár . Meðal verkefna slökkviliðsstjóra eru daglegur rekstur slökkviliðs , fræðsla og þjálfun slökkviliðsmanna , dagleg umhirða og minniháttar viðhald búnaðar , ásamt eldvarnareftirliti á starfsvæði Brunavarna Húnaþings vestra og öðru því sem til fellur innan starfssviðs samkvæmt lögum og reglugerðum sem við eiga . Slökkviliðsstjóri gengur bakvaktir á móti varaslökkviliðsstjóra og varðstjórum eftir nánara samkomulagi . Slökkviliðsstjóri er æðsti yfirmaður slökkviliðsins og heyrir beint undir sveitarstjóra . Slökkvistöð Brunavarna Húnaþings vestra er staðsett á Hvammstanga . Starfshlutfall er 75% auk bakvakta . Þar af er áætlað að um 25% starfsins sé akstur með eldri borgara í dagvistun . Umsækjendur skulu uppfylla ákvæði 2. mgr. 15. gr. laga nr. 75 / 2000 um brunavarnir . Æskilegt er að viðkomandi hafi reynslu í stjórnun og hæfni í mannlegum samskiptum og aukin ökuréttindi í fl. C . Allar nánari upplýsingar um starfið veita Ragnheiður Jóna Ingimarsdóttir sveitarstjóri í síma 455 2400 eða Pétur Arnarsson slökkviliðsstjóri í síma 895 1995 . Umsóknarfrestur er til og með 26. janúar 2020 , og skal senda umsóknir á Húnaþing vestra , Hvammstangabraut 5 , 530 Hvammstanga , merkt : “ Slökkviliðsstjóri – Brunavarnir Húnaþings vestra ” , eða á netfangið : rjona@hunathing.is